CELEX: 62008CN0392
Language: sk
Date: 2008-09-09 00:00:00
Title: Vec C-392/08: Žaloba podaná 9. septembra 2008 – Komisia Európskych spoločenstiev/Španielske kráľovstvo

25.10.2008   
            
            
               SK
            
            
               Úradný vestník Európskej únie
            
            
               C 272/14
            
         Žaloba podaná 9. septembra 2008 – Komisia Európskych spoločenstiev/Španielske kráľovstvo
   (Vec C-392/08)
   (2008/C 272/24)
   Jazyk konania: španielčina
   Účastníci konania
   
      Žalobkyňa: Komisia Európskych spoločenstiev (v zastúpení: S. Pardo Quintillán a A. Sipos, splnomocnení zástupcovia)
   
      Žalovaný: Španielske kráľovstvo
   Návrhy žalobkyne
   
               —
            
            
               určiť, že Španielske kráľovstvo si tým, že nevypracovalo externé núdzové plány pre všetky podniky, na ktoré sa uplatňuje článok 9 smernice Rady 96/82/ES (1) z 9. decembra 1996 o kontrole nebezpečenstiev veľkých havárií s prítomnosťou nebezpečných látok, nesplnilo povinnosti, ktoré mu vyplývajú z článku 11 ods. 1 písm. c) smernice 96/82/ES,
            
         
               —
            
            
               zaviazať Španielske kráľovstvo na náhradu trov konania.
            
         Žalobné dôvody a hlavné tvrdenia
   V súlade s článkom 2 ods. 1 smernice 96/82/ES sa článok 9 tejto smernice uplatňuje na podniky, v ktorých sa nachádzajú nebezpečné látky v množstvách, ktoré sa rovnajú množstvám uvedeným v prílohe I častiach 1 a 2 stĺpci 3 alebo ich prekračujú.
   Podľa článku 11 ods. 1 písm. c) tejto smernice členské štáty zabezpečia, že pre všetky podniky, na ktoré sa uplatňuje článok 9, orgány určené na tento účel vypracujú externý núdzový plán na prijatie opatrení mimo podniku.
   Predmetom tejto žaloby je určiť, že nevypracovaním externých núdzových plánov pre všetky podniky, na ktoré sa uplatňuje článok 9, si Španielske kráľovstvo nesplnilo povinnosti, ktoré mu vyplývajú z článku 11 ods. 1 písm. c) smernice 96/82/ES.
   
      (1)  Ú. v. ES L 10, 1997, s. 13; Mim. vyd. 05/002, s. 410.